Ordliste

=Her er en liste over vanskelige ord brukt i de forskjellige oppgavene= Ordlisten er ordnet alfabetisk innenfor de enkelte oppgavene

Er det noen ord du ikke finner? Gi oss beskjed så fyller vi inn de ordene som mangler

= =

__Kildekritikk__

 * Her finnes også ord ikke som er nevnt i artikkelen om kildekritikk.** **Vi har likevell tatt de med, da du ofte vil høre dem nevnt i sammenheng med kildekritikken og kanskje lurer på** **hva de betyr**


 * Andrehåndsberetning** - en gjenfortelling av en hendelse, en beretning som er gjengitt på grunnlag av noe andre har opplevd og gjenfortalt. Et eksempel kan være en avisartikkel som bygger på det andre har fortalt


 * Arkivreferanse** - er adressen som viser hvor i arkivet man finner kilden


 * Autensitet** - autentisk: ekte, original, opprinnelig


 * Beretning** - en kilde kan leses som en beretning, og forteller om selve begivenheten, om det som hendte, for eksempel en ulykkesforklaring


 * Fragment** - et bruddstykke, en liten del av en større del


 * Førstehåndsberetning/øyevitneskildring** - opplysninger gitt av en person som selv har vært til stede ved en hendelse, personens egne iakttagelser, fortalt enten ved ord, bilde, film og lignende. Et eksempel kan være forklaringen til en person som selv har opplevd en ulykke, i motsetning til en avisartikkel skrevet av en journalist som kom til ulykkesstedet senere


 * Kildekritikk** - en vurdering av historiske dokumenter (kilder) for å avgjøre om de er til å stole på, om de er troverdige


 * Levning** - en kilde kan også brukes som en levning, og forteller da om situasjonen kilden ble skapt i, vi ser da for eksempel på hva en ulykkesforklaring er skrevet på, et vanlig papir eller et skjema, om det er brukt blyant eller penn, om skriften er klar og tydelig eller utflytende og svak. Dette kan si oss om personen som skrev den var rolig eller sterkt preget av ulykken da han eller hun skrev forklaringen sin


 * Primærkilde** - det originale materialet (dokumenter, bilder, brev og lignende) som historikeren bygger sine fremstillinger på


 * Sekundærkilde** - bygger på en primærkilde, og er en tolkning av denne. Læreboken i historie er et eksempel på en sekundærkilde

=__Titanic__=


 * Erstatning -** penger utbetalt for påført skade eller tap på person eller gjenstand


 * Høyesterett** - Norges høyeste alminnelige domstol


 * Korrespondanse** - brevveksling


 * Rederi** - virksomhet som driver skipsfart

=__Norge i krig__=


 * Siden har egen ordliste**

=__Giftmordene i Øyestad 1769__=


 * Convoltioner** - brekninger


 * Corpus Delicti** - de fakta som beviser at en forbrytelse har tatt sted


 * Delinqventerne** - de anklagede i en sak


 * Fluekrutt -** en gift som inneholdt blant annet arsenikk. Fluekrutt kunne kjøpes på apoteket og ble brukt ved at man smørte giften på vegger og dørkarmer for å forgifte fluene som satte seg der


 * Høyesterett -** fra 1661 fungerte denne som øverste rettsinstans i det samlede Danmark-Norge frem til 1814. Høyesterett satt i København. Bare helt spesielle typer saker, som for eksempel mord, kunne ankes videre til Høyesterett

Nattmannen var også skarpretterens hjelper. Og det var hans oppgave å sette hodene på stake og begrave de henrettede
 * Natmanden** - Nattmannen også kalt rakker. I byene var hans hovedoppgave å tømme utedoene samt fjerne selvdøde dyr og lignende. Denne jobben ble sett på som uren og man passet på å ikke komme nær nattmannen og hans hjelpere. Dette gjaldt også de gjenstandene de rørte ved. Generelt var statusen til nattmannen og hans familie svært lav. Antagelig er uttrykket rakkarunge fra den gang man hadde nattmann/rakker i byen.


 * Obduksjon** - post-mortem undersøkelse, autopsi (på engelsk //autopsy//) eller likåpning. Det er en en medisinsk prosedyre som består i å undersøke et lik for å bestemme årsak og forløp av vedkommendes død. Den er vanligvis utført av en spesialistutdannet medisinsk lege som kalles en patolog


 * Overhoffretten -** den høyeste domstol i Norge i årene 1667-1797

På 1700-tallet opererte skarpretteren med følgende takster for sitt arbeid: > (Wikipedia)
 * Skarpretter** - en bøddel. I Norge har vi brukt Skarprettere fremfor bødler. Mens skarprettere henrettet ved hjelp av sverd og øks, så brukte bøddelen andre metoder, som for eksempel henging og bålbrenning. Etterhvert har disse to benevnelsene glidd over i hverandre og i dag har de lik betydning.
 * For å slå i stykker armer/ben, 14 riksdaler
 * For et hode avhugd med sverd, 10 riksdaler
 * For å brenne en kropp, 10 riksdaler
 * For et hode avhugd med øks, 8 riksdaler
 * For pisking (kakstryking), 5 riksdaler
 * For å hugge av hånd eller fingre, 4 riksdaler
 * For et brennmerke, 4 riksdaler
 * For å grave ned en kropp, 3 riksdaler
 * For hvert knip med glødende tenger, 2 riksdaler


 * Smuk** - pen/vakker


 * Tingrett -** første instans/nivået i det norske domstolssystemet


 * Tukthus -** en straffe- eller tvangsarbeidsanstalt. Tanken var å tukte/straffe de insatte gjennom streng disiplin og hardt arbeid. Tukthusene ble både brukt som fengsler for kriminelle, men også som forbedringsanstalter for personer som levde på utsiden av samfunnet, som tiggere og prostituerte


 * Voteringsprotokoll -** dommernes uttalelser under den muntlige votering/rettsaken ble nedskrevet i en egen voteringsprotokoll. Alt som ble sagt ble skrevet ned fortløpende og bærer preg av dette. Protokollene er tettskrevne og skriften kan være svært vanskelig å tyde, da skriver måtte skrive ned alt som ble sagt der og da